text: Besøg Himmelpinden 
  15 maj 2011 kl. 16.11
  Efter to års arbejde blev et naturområde ved Uhre Skov i nærheden af Vejle i dag indviet med både kommunale pølser og Trædballehus-polka.
  Vejle kommune blev i 2009 udnævnt til Danmarks Friluftskommune af Friluftsrådet.
  Med æren fulgte en pris på 250.000 kroner. De penge plus adskillige lokale midler er nu gået til naturgenopretning i Uhre Skov, som dermed er et helt nyt, rekreativt tilbud til borgerne i Vejle by samlet omkring tre temaer - naturformidling, naturpleje og sundhed.
  Et lokalt ko-græsser-laug har set dagens lys, en skovlegeplads har taget form, og så er adgangen til Himmelpind blevet forbedret: Himmelpind er et udsigtspunkt, der tidligere var centrum for en friluftsscene og en zoologsik have. 
  Denne have blev i øvrigt forløberen for Givskud Zoo.
  